২০২১ সুকমা—বিজাপুর আক্রমণ
২০২১ সুকমা-বিজাপুর হামলা হল ভারতের কমিউনিস্ট পার্টির (মাওবাদী) নকশাল-মাওবাদী বিদ্রোহীদের দ্বারা ২০২১ সালের ৩ এপ্রিল ছত্তিশগড়ের সুকমা জেলার জাগারগুন্ডা থানার অন্তর্গত জোনাগুদা গ্রামের কাছে সুকমা-বিজাপুর সীমান্তে ভারতীয় নিরাপত্তা বাহিনীর বিরুদ্ধে হামলার ঘটনা, যার ফলে ২২ জন নিরাপত্তাকর্মী ও ১২-২০ জন নকশাল নিহত হয়। নকশালদের বিরুদ্ধে লড়াই করা ভারতীয় নিরাপত্তা বাহিনীর জন্য ২০১৭ সালের পরে মৃত্যুর সংখ্যার ক্ষেত্রে এই ঘটনাটি সবচেয়ে খারাপ ছিল। নিরাপত্তা বাহিনীর পৃথক যৌথ দল ২০২১ সালের ২ এপ্রিল দক্ষিণ বস্তার জঙ্গলে বিজাপুর ও সুকমা জেলা থেকে একটি বড় মাওবাদ বিরোধী অভিযান শুরু করে।